Jabarkan Pertubuhan antara kerajaan dari Kenyataan balas terhadap krisis presiden Venezuela 2019 dalam bahasa melayu

(EU): Lebih daripada separuh ahli Kesatuan Eropah (EU), termasuklah United Kingdom, Perancis, Jerman, dan Sepanyol, menyatakan sokongan terhadap Guaidó; terdahulu, EU mengeluarkan perisytiharan mengatakan ia "menyokong penuh Perhimpunan Kebangsaan sebagai institusi yang dipilih secara demokratik yang kuasanya perlu dipulihkan dan dihormati". Pada 4 Februari, 19 buah negara EU telah membuat deklarasi bersama untuk menyokong dan mengiktiraf Juan Guaidó sebagai pemangku presiden Venezuela, dan meminta beliau mengadakan pilihan raya presiden yang bebas, adil dan demokratik. Pendirian Itali menghalang hal ini menjadi pendirian rasmi EU. EU mengutuk pelupusan Perhimpunan Parlimen mengenai kekebalan parlimen Guaidó, memanggil tindakan itu sebagai "pelanggaran serius terhadap perlembagaan Venezuela, serta peraturan undang-undang dan pemisahan kuasa".

: Sebuah mesyuarat khas Majlis Keselamatan telah diadakan pada 26 Januari untuk membincangkan isu Venezuela; tiada kata sepakat diperoleh. Setiausaha Agong, António Guterres menggesa dialog untuk meredakan ketegangan. Perwakilan dari kerajaan Maduro terus mewakili Venezuela di PBB. Pada 14 Februari 2019, sekumpulan delegasi PBB, termasuk dari China, Rusia dan Venezuela sendiri telah mengisytiharkan mereka akan melawan apa yang mereka sebut sebagai "usaha yang tidak diterajui oleh Amerika" untuk mengubah kerajaan Venezuela. Mereka menuduh AS "menggunakan sekatan dan bantuan kecemasan sebagai senjata politik terhadap Venezuela". Pada 28 Februari, Majlis Keselamatan telah mengundi dua draf resolusi: atu dari AS yang memanggil pemilihan baru di Venezuela, kemasukan bantuan kemanusiaan, dan pengiktirafan Guaidó sebagai presiden sementara; yang lain dari Rusia memanggil dialog antara kerajaan Maduro dan pembangkang sejajar dengan inisiatif Montevideo oleh Mexico dan Uruguay. Kedua-dua cadangan tidak diterima. Draf AS menerima sokongan majoriti (sembilan undi memihak kepada tiga menentang), tetapi telah dibatalkan secara veto oleh Rusia dan China, sekutu Maduro. Draf Rusia menerima empat undi dan tujuh undi menentang.